
               Nr.23/283/2006
BIROUL PEMANENT

AL 

CAMEREI DEPUTATILOR



Vă înaintăm, alăturat, Raportul asupra propunerii legislative pentru declararea zonei “Mehedinţiul de sub munte – zonă strategică de turism”, trimisă cu adresa nr.P.l.x 951 din 11 decembrie 2006, înregistrată sub nr.23/283 din 12.12.2006.



În raport de obiectul şi conţinutul ei, propunerea legislativă face parte din categoria legilor ordinare.
PREŞEDINTE,

Iulian Iancu

RAPORT

asupra propunerii legislative pentru declararea zonei “Mehedinţiul de sub munte – zonă strategică de turism”


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată spre dezbatere în fond, cu propunerea legislativă pentru declararea zonei “Mehedinţiul de sub munte – zonă strategică de turism”, trimisă cu adresa nr.P.l.x 951 din 11 decembrie 2006, înregistrată sub nr.23/283 din 12.12.2006.



Senatul, în calitate de primă Cameră sesizată, în şedinţa din 6 decembrie 2006, a respins propunerea legislativă.



Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 alin.(9) pct.2, lit.i), art.73 alin.(3) – Categorii de legi din Regulamentul Camerei Deputaţilor, republicat.



Comisia pentru administraţie publică, amenajarea teritoriului şi echilibru ecologic a respins propunerea legislativă, cu avizul nr.26/1341 din 31.01.2007.



Comisia juridică, de disciplină şi imunităţi a respins propunerea legislativă, cu avizul nr.P.l.x 951 din 29 ianuarie 2007.



Comisia pentru agricultură, silvicultură, industrie alimentară şi servicii specifice a respins propunerea legislativă, cu avizul nr.24/27 din 7 februarie 2007.



Consiliul Legislativ a avizat favorabil propunerea legislativă, cu observaţii şi propuneri, conform avizului nr.1004/20.07.2006.



Guvernul, prin punctul său de vedere transmis cu adresa nr.2473 din 15.08.2006, nu susţine adoptarea acestei iniţiative legislative în forma prezentată.



Propunerea legislativă supusă dezbaterii are ca obiect de reglementare declararea ca zonă strategică de turism a zonei „Mehedinţiul de sub munte”, urmărindu-se valorificarea economică a potenţialului natural, istoric şi cultural al grandiosului peisaj existent în defileul Dunării.


În conformitate cu prevederile art.61 din Regulamentul Camerei Deputaţilor, republicat, membrii comisiei au examinat propunerea legislativă menţionată mai sus în şedinţa din 7 februarie 2007.



La lucrările comisiei au participat, în calitate de invitaţi, din partea Autorităţii Naţionale pentru Turism, domnul Bogdan Ivan – vicepreşedinte.



În urma examinării propunerii legislative şi a opiniilor exprimate de către membrii comisiei şi de către invitaţi, s-a hotărât cu unanimitate de voturi, respingerea propunerii legislative pentru declararea zonei “Mehedinţiul de sub munte – zonă strategică de turism”.



Din numărul total de 21 membri ai Comisiei pentru industrii şi servicii au fost prezenţi 19 deputaţi.



În raport de obiectul şi conţinutul său, propunerea legislativă face parte din categoria legilor ordinare.

                   PREŞEDINTE,                                         SECRETAR,
                     Iulian Iancu                                           Aurelia Vasile
Consilieri parlamentari,

Viorela Gondoş

Carmela Negulescu

